《鹞儿岭》
元代·李溥光

摵摵寒沙投马蹄，萧萧胡吹袭春衣。冰坚石齿河声断，霜落川春树影稀。

长路几经行客老，青山长见白云飞。何时还却行缘债，卓个茅庵冷翠微。

作者简介：溥光，字玄晖，大同人。自幼为头陀，号雪庵和尚。深究宗旨，好吟咏，善真行草书，尤工大字，与赵文敏公孟頫名声相埒，一时宫殿城楼扁额，皆出两人之手。亦善画，山水学关仝，墨竹学文湖州。